Roger Iversen

Roger Iversen (født 5. april 1974 i Bergen) er en norsk økonom og tidligere politiker (H).

Han er utdannet siviløkonom fra NHH fra 2000 og har mellomfag i sosialøkonomi fra Universitetet i Bergen. Iversen var direktør i Ernst & Young fra 2006 til 2009, og ble i 2009 kontraktspesialist og supervisor i Halliburton i Stavanger.

Iversen var formann i Hordaland Unge Høyre 1996–1998, medlem av Hordaland fylkesting 1999–2001 og ansatt som politisk sekretær/gruppesekretær for Høyres bystyregruppe i Bergen, deretter politisk rådgiver for statsråd Erna Solberg i Kommunal- og regionaldepartementet 2001–2004 og statssekretær i samme departement 2004–2005. Han var styremedlem i Stavanger Høyre 2008–2013.

Referanser

Eksterne lenker 
 

Statssekretærer fra Høyre
Politiske rådgivere fra Høyre
Høyre-politikere i Hordaland
Lokalpolitikere i Bergen
Tillitsvalgte i Unge Høyre
Norske siviløkonomer fra NHH
Personer fra Bergen kommune